  Майя Бывальцева 24-тӥ коньывуонэ Удмуртиын кӧня ке лымыялоз но 2 градусозь кезьыт луоз шуыса чаклало. Улосвыл Гидрометцентр вылэ чӧлскыса, со сярысь ивортэ Россиысь МЧС-лэн элькунъя Валтӥсь управлениезлэн пресс-службаез. Пуксёнэ Удмуртиын пилемо улоз, сайкиськылоз, куд-ог интыосын кӧня ке лымыялоз. Тӧл уйпал но шундыпуксён вискысь секундскын 3–8 метре пельтоз. Нуназе элькунъя -2…+3 градус луоз. Омыр зӥбет луло узвесь юбоя 753 миллиметр, омырлэн мускытлыкез 72 процент. Тегъёс: МЧС Удмуртия куазь  